Selevenjske pustare

Selevenjske pustare su pustare na sjeveru vojvođanskog dijela Bačke, Republika Srbija. Zemljopis Predstavlja istočni kraj Subotičko-horgoške pješčare, a s druge strane se nalaze praporne bačke zaravni. Nalaze se uz granicu s Mađarskom, sjeveroistočno od Kraljeva Briga. Subotica, Palićko jezero i Ludaško jezero se nalaze jugozapadno, a Male Pijace se nalaze južno. Prema sjeveroistoku je Horgoš. U naravi je prava panonska pustara. Većinu čine vlažne livade i slatine s nešto stepske flore, a na 90 ha se rasprostira šuma (Selevenjska šuma). Mali je broj građevina, uglavnom majuri ili salaši, a postoji jedan čarda u Selevenjskoj šumi. Karakteziraju ju ekstremni prijelazi: neposredno pokraj krajne suhih pješčarskih predjela se nalaze vlažni predjeli, močvare i slatine. Gospodarstvo Nekad su ovdje bili tradicionalni stočarstvo i vinogradarstvo. Danas je stočarstvo slabo razvijeno te ga vlasti planiraju oživiti na za to posebno uređenom salašu. Vinogradarstvo je dosta opalo u odnosu na prošlost. Ipak, danas se u vinogradima oživljava se uzgoj starih sorta. Danas se dosta razvilo voćarstvo, a ponajviše se uzgaja kruške, breskve, jabuke i marelice. Područje je turističko odredište, no turistima nije dopušteno slobodno kretanje i posjet, nego su posjete i obilasci strogo nadzirani s obzirom na to da se radi o zaštićenom području. Zaštita Područje ima status specijalnog rezervata prirode. Status je steklo Uredbom o zaštiti iz 1997. Zaštićeno je 677 ha pustara, a ukupna zaštitna zona je zaštitna zona 1.173 ha. Stupanj zaštite nije jednak na cijelom području. Dva su stupnja zaštite 301 ha je pod 2., a 376 ha je pod 3. stupnjem zaštite. Specijalni rezervat je podijeljen na deset područja veličine od 10-100 ha. Samo dvije sekcije su izravni susjedi, dok druge sekcije dijele prometnice i obrađeni voćnjaci i njive između dva naselja. Flora i fauna Područje svojstvuju osebujne biljne zajednice, kokje pripadaju močvarnim, pješčarskim, stepskim i slatinskim vrstama. Stanište je brojnih medonosnih biljaka. Područje je stanište za neke vrste ptica, a za još veći broj ptica je prostor gdje se nekoliko ptičjih vrsta razmnožava. Neke od tih ptičjih vrsta spadaju u ugrožene vrste. Također su pustare važne za neke cvjetne vrste, kojima je jedini rezervat u Republici Srbiji, a 22 vrste su rijetke vrste. Velika je zastupljenost orhideja i pereunika. Izvori (srp.) Eko-Raj Arhivirana inačica izvorne stranice od 23. kolovoza 2009. (Wayback Machine) Zaštićena područja (srp.) Vojvodina online[neaktivna poveznica] Selevenjske pustare (srp.) SRP Selevenjske pustare[neaktivna poveznica] Vanjske poveznice (srp.) Javno preduzeće Palić-Ludaš Arhivirana inačica izvorne stranice od 11. srpnja 2015. (Wayback Machine) Specijalni rezervat prirode „Selevenjske pustare” (engl.) Umweltbundsamt Naturschutz in pannonischen Raum - Sanddünen als Lebensraum: Specifis of floristic and vegetational diversity of the sandy habitats in Vojvodina (PDF) (engl.) BirdLife International Arhivirana inačica izvorne stranice od 5. siječnja 2009. (Wayback Machine) Subotica lakes and sandy terrain (Important Birds Areas of Serbia) (srp.) Palić Arhivirana inačica izvorne stranice od 1. kolovoza 2009. (Wayback Machine)